Dinsdagaand: 28 Februarie 2017
​Goeie naand almal: Hallo Kenya: Mostly fine over the central and eastern parts, with cloudy patches in the north and south west with a couple of storms or showers.. see Areas marked with green…
Dit wil-wil begin lyk of ons in die begin fase is van die volgende tropiese sikloon, wat indien die ou ontwikkel ENAWO genoem sal word. Sien die kaart vir Mauritius, en die klos wolke in die noorde van die kaart.. Op die oomblik nog ver van 'n sikloon maar lyk al meer na 'n tropiese depressie. Onthou, die moontlike sikloon begin eers lyf kry vanaf Donderdag en eers teen Vrydag moontlik 'n sikloon en dan nog steeds oos van Madagaskar. Al wat ons nou kan doen is om te kyk hoe sleg of goed die model die pad van doe storm voorspel. Die ,,groen kaart '' wat ek elke keer publiseer wys meestal net makro vure, daar is stelsels wat op mikro vlak vure van kleiner omvang aandui. Met die kaart wys ek egter net makro vure.. Selfs met die storms oor die westelike dele, is daar nog steeds meer vure as vanoggend en dit sê vir my dat dit nie veel reën nie, en kon of kan daar weerlig-vure ontstaan.. wees paraat en sien wat om jou aangaan. Die groen kringe op die sateliet foto dui oral los hitte storms aan, niks dramaties nie, maar nogtans storms. Die koue front soos julle kan sien is swak met min koue lug in sy stert. Die ou was of is ten minste sterk genoeg om 'n redelike kuslaag uit te grawe oor die suidkus en ook die rede dat dit heelwat warmer was oos van die kuslaag langs die kus.
Ek sien nie veel reën op die grond nie, Colesberg distrik het sowat 4.8mm en dan Kokstad se distrik sowat 11.2mm . Die res van die gebiede is meestal druppels of geen reën nie. Dit lyk of daar nog reën geval het by Panda wat vanmiddag staan op 58.4mm. Dit is nie ver van Danspan af nie..
Verder is daar nie verskriklik baie in die weer nie… Onthou as dit wolkloos word oor jou streek vannag dan sal die minimum temperatuur bietjie laer wees as die afgelope tyd, ek het dit reeds vanoggend en met vorige stories verduidelik.. Ja, Maart maand kan nog bloedige warm dae oplewer maar ook lekker koel tot selfs koud in die nag.. Daar is nie tans enige koue front wat ons kan skrik maak nie, net normale elemente aan die werk, soos die son al verder noord skuif..
Dinsdagoggend: 28 Februarie 2017
​Goeie môre almal: Hallo Kenya: Mostly sunny over the eastern parts of the country with cloudy patches in the north-west with a couple of showers, the light green areas may see a few showers this afternoon and evening…
Danspan (weerstasie by Panda) wys sowat 58.4mm, ek kan nie op vanoggend se foto sien dat dit so baie kon reën nie, maar rol af en sit die foto van 03:00 vanoggend, daar kon beslis reën geval het.. My vriend daar by Danspan sal my sekerlik laat weet. Daar is oor die Laeveld en platorand kolle met misreën (misreën is minder as motreën in my boeke!!) en mis, met beperkte sig en strek tot die hoër dele van Ermelo. Daar is 'n hele paar stasies in en om Nelspruit wat 0.2mm – 0.6mm wys vanoggend. Tzaneen en omgewing 'n raps meer teen sowat 1.6mm op plekke in die streek. Die res van die gebiede nie juis veel om van te praat nie. Met minder wolke oor die binneland begin minimum temperature skerper daal met sonsopkoms.. dit is 'n natuurlike proses, die son is sowat 21 dae van vandag af terug oor die ewenaar, en dit beteken maar net dat ons nagte stadig maar seker langer word en die dae korter. Hoe langer die nagte word met minder wolk bedekking hoe meer sal die minimum temperature daal.
Op vandag se weerkaart (oppervlakte) is daar 'n stewige kuslaag wes van PE, wat beteken die vloei is aflandig en warm (droog) oos van die laag. Soos die laag egter oos aanskuif so sal die suid-weste winde uit die weste die kusgebiede begin afkoel,. Die afkoelling sal help, maar met sterker wind, bly die brandgevaar oor die suidelike kusgebiede hoog, sien groen kaart waar daar reeds moontlike vure voorkom.
Die koue front suid-wes van die Kaap het weer nie baie woema nie, ek sien nie veel koue lug in die stert van die front nie, wat beteken die kanse vir noemenswaardige reën vir die Kaap is skraal, ek hoop daar is so ietsie in die berge… dit eers vanaf laatmiddag en vannag..
Op die kaart vir Mauritius het ek 'n klos ontwikkelling uitgewys as 'n gebied om dop te hou. Dit is min of meer die plek waar modelle volhou die volgende tropiese depressie kan ontwikkel teen die naweek, en gegewe die huidige projeksie kan daar 'n super sikloon ontwikkel enige tyd van Sondag af oor die noord-oos kus van Madagaskar. Ek dink egter die model is bietjie te kwaai met die sikloon, wys dat die laag oor die noordelike dele van Madagaskar beweeg en wys nie juis dat die laag sal verswak nie. Ja, so 'n sikloon het al van oos na wes oor Madagaskar beweeg, maar het verswak en toe her ontwikkel in die kanaal, as ek reg onthou was daardie sikloon se naam Gloria.. Die een se huidige koers (voorspelling) is egter verder noord, In elk geval dit gaan iets wees om fyn dop te hou, maar eers moet die ou ontwikkel…..
Maandagaand: 27 Februarie 2017
​Goeie naand almal: Hallo Kenya: Mostly fine over the central and north-eastern parts, with a tiny spot with a shower storm in die south-east, while cloudy in the west with scattered showers and a few thunder spots..
Die son het ten minste sy kop 'n slag beter uitgesteek, en met dit warmer temperature deur die dag. Daar is baie vog in sirkulasie, dit kan julle sien op die reënvalkaart. Daar is egter nie vreeslike goeie bolug toestande nie, maar met die warmer weer veral oor Noord-Wes en die Noord-Kaap het daar enkele los storms ontwikkel. Ek sou skat die verspreiding van dit is nie veel meer as 20% van die gebiede wat ek nou gepraat het nie, meer 10%. Baie warm in die Kaap vandag en met droeë aflandige vloei is daar weer vure wat uitgebreek het oor die Overberg en tuinroete gebiede. Daar was namiddag die koeligheid wat oor die Kaap inbeweeg het, maar weg van die kus was dit nog steeds laatmiddag om en by 30C. Die beste buie en storms kom voor oor Botswana en die noordelike deel van Namibië. Ek het reeds vanoggend genoem van 'n moontlike sikloon wat oos van Madagaskar kan ontwikkel na die naweek se kant.. dit is egter heeltemal te vroeg om oor die sikloon te skinder wat ek nog nie kan sien nie, dit is nog net 'n voorspelling.. gegewe die huidige data kan ons dalk so van Woensdag af iets begin waarneem oos van Madagaskar.. ons sal moet wag en kyk. Buiten vir die brandgevaar oor die Kaap en los hittestorms in die noorde van die land, kan ek nie vreeslike verandering sien in die weer vir môre nie, die hoog oos van die land is wel swakker en temperature behoort hoër te wees deur die dag, dit sal in lyn wees met wat die boere, wat baie reën gekry verlede week help met swambeheer en ander peste wat uitbreek onder plant en dier.
En daar bereik Vaaldam toe Uiteindelik 100%. Dit is sommer goeie nuus. Hier wil ek egter saamstel met die minister dat daar nie sommer wild en wakker water gebruik moet word nie, maar 'n man sal seker nou 'n slag 'n kar kan was met die tuinslange.. Die Kaap bly ramp droog, so ook ander dele in die verre weste en selfs 'n paar kolle oor die Karoo, 'n gebed vir die streek vir reën sal nie onvanpas wees nie..
Dit is my storie vir nou, lekker aand.,…
Maandagoggend: 27 Februarie 2017
​Goeie môre almal: Hallo Kenya: Mainly sunny in the north and north-east with cloudy patches in the south-west and south. The areas marked with light green may see a few showers or storms this afternoon and evening.
0.2mm Is seker ook reën, maar dit is dit hier by my. Die koue front se stert is al oor die Laeveld en hoëveld maar met niks in die bolug om regtig te help met opligting nie, is redelike reën kanse beperk tot die Platorand, a.g.v. opligting, en dan 'n klompie buie, nie fantasties nie oor die Limpopo. Daar is weer 'n bietjie reën daar by my vriend in noord-oos Botswana maar sit nog net suid van Danspan.
Soos julle self kan sien het die koue front die land skoon gevee, suid van Gauteng, en temperature in die algemeen het redelik skerp gedaal met Bloemfontein sowat 10 C en dan die Karoo gebiede tussen 5-7 C. Sommer lekker koud vir Februarie. Op die kaart waarop en reënval gebiede aantoon sal julle sien ek het die oppervlakte vloei ingetrek. Die hoog sit stewig oos van die land met die gevolg dat dit bewolk bly oor die oostelike en noordelike binneland en dan ook die vir rede vir 'n bietjie reën in die noorde van die land. Die binneland waar dit so koel was vanoggend gaan met 'n noordelike wind blitsvinnig opwarm wat beteken die brand gevaar neem weer skerp toe, en ek sien juis daar is nog steeds 'n vuur wat woed in die Overberg gebied. (Sien groen kaart) Daar moet sekerlik 'n baie swak kuslaag wees by die Kaap, die blou streep op langs die weskus is mis vanoggend, maar ek dink die koue front is nog te ver van die Kaap om die kuslaag al vandag om die Kaap te druk, dus warm en droog oor die Kaap met dan laatmiddag afkoelling en 'n paar kolle mis.
Lees mooi, moet nie nou al soek vir die volgende sikloon nie, daar is wel aanduidings na die naweek se kant toe dat die volgende sikloon kan ontwikkel, indien die storm ontwikkel is die volgende naam op die lys Enawo (voorgestel deur Malawi). Tropiese siklone kan binne die bestek van 'n paar uur van rigting verander, en in die geval is daar nog nie iets op die foto's wat wys die ou wil begin nie.) Die huidige tendens is dat die sikloon oor die naweek/volgende week oor die noordelike dele van Madagaskar kan beweeg… ek sê net weer… dit is wat die model nou voorspel, en gegewe die huidige projeksie nie enige probleem vir SA nie. Indien die ou hou by sy storie kan dit dalk ons reën steel, wat die norm sal wees. Solank die tropiese sikloon rond-hang in die Kanaal reën dit nie sommer by ons in die binneland nie. Nou skryf ek 'n lang storie oor iets wat ek nog nie eers kan sien nie….
Sondagaand: 26 Februarie 2017
​Goeie naand almal: Hallo Kenya: Mostly fine over the central and eastern parts, with cloudy patches in the south-west with thunderstorms, may even be a heavy storm or two, tale care…
Die koue front is nou deur KZN en mens kan sien dit is meestal betrokke met kolle ligte reën soos die hoog agter die koue front inwig. Richardsbaai doen die beste sover en staan op 8.8mm. Meeste plekke egter net 1-5mm. Die beste ontwikkelling, buie en 'n paar storms kom oor noord Gauteng voor, en strek noordwaards met die beste reën in die weste van Limpopo waar daar al 34.0mmnet buite Ellisras geval het, sowat 16mm net suid-wes van Tzaneen en Tzaneen sowat 8.2mm. Daar het ook al amper 1mm geval in die Messina gebied. My vriend by Danspan, noord-oos Botswana staan op 2.6mm (Panda)
Die nuutste data van die Vaaldam toon aan dat die dam nou amper 98% vol is.. maar die invloei na die dam het nog verder afgeneem.
Dit is dit vir die Sondagaand, lekker aand vir almal… en ek dink die warmer, sonnige weer oor die res van die land is nou net wat die mielies bestel het…
Sondagoggend: 26 Februarie 2017
​Goeie môre almal: Hallo Kenya: Sunny spots in the east, Partly cloudy spots over the remainder of the country. I cannot see any significant rain this morning, see areas marked with green that may see a few showers this afternoon and evening.
Op die kaart van Mauritius dui die manne 'n netjiese tropiese depressie aan. In sowat 5-7 dae kan dit dalk (huidige model vooruitsig) in 'n tropiese sikloon ontwikkel, die roete wat die model lyk baie naby aan dieselfde as wat Carlos gevolg het. In voorspellings terme is dit nog lank.. daar kan baie veranderings plaasvind…
Die eerste koue front sit al amper noord van Swaziland met die 2de een wat oor die Oos-Kaap beweeg. Temperature het skerp gedaal oornag oor die Oos-Kaapse binneland met minimums wat tussen 5-7 C gedraai het. Calvinia het ook onder 10 C begin. Met die bank middel wolke wat hier oor die noordelike dele van die land rond gehang het is besig om effe op te breek. Die mis, ingesluit dele van die Moot Vanoggend dui daarop dat baie uitstraling plaasgevind het a.g.v. minder wolke, was redelik goed gevorm met beperkte sig. Dit is ook geldig vir groot dele van die oostelike hoëveld. Dit was in weer terme straling mis. Dit is wel koeler oor die Kaap maar die wind waai reeds sterk vanoggend uit die suide, so al is dit koeler en word dit nie so warm nie, sal die brand gevaar hoog bly…
Die reënband het nou inbeweeg oor Botswana en dit reën ook vanoggend in die Panda/Danspan gebied in die noord-ooste van Botswana. Daar is wel kolle, meestal ligte reën, oor KZN en kan daar weer ligte reën voorkom soos die 2de koue front deur beweeg.
Mis in die oggend op die hoëveld sê ook vir jou dat die bolug baie meer stabiel is, en alhoewel mens nie kan sê glad geen storms kan ontwikkel, sal as daar ontwikkelling is baie enkel wees. Ek het ook niks vanoggend gesien oor die stand van die Vaaldam nie, maar voor jy oppak en wil gaan kyk maak eers seker dat die manne wel 'n sluis of twee oopgemaak het.
Dit is vir nou my storie, geniet die dag….
Saterdagaand: 25 Februarie 2017
​Goeie naand almal: Hallo Kenya: Mostly fine over the central and eastern parts with cloudy patches from north to south along the western border with showers and thundershowers..
Die son het lekker deur gebreek in die Johannesburg gebied en dit was genoeg dat daar 'n paar storms ontwikkel het. Ek sien nie baie reën oor JHB nie maar 1-8mm is meer as genoeg om dinge nat te hou. Verder noord het wes Centurion sowat 12.8mm gekry en dan Delmas se kant toe 'n mooi 22.8mm. Witbank spog met 17.8mm ( noord-wes van die stad) en dan Middelburg se kant toe 4.2mm. Ngodwana staan op 48.8mm en Nelspruit is amper by 8mm (wes) Barberton staan op 20.00mm en dit reën nog steeds. Hier in die Moot was dit meestal bewolk deur die dag maar geen storms of enige reën sedert vroegoggend se 0.4mm.
Die koue front is nou deur Oos-Londen waar die wind redelike sterk gewaai het en die paar buie/donderbuie wat oos van die koue front ontwikkel het behoort oornag verder langs die kus op te beweeg in oor KZN.
Die rooi kolle oor die Caprivi dui op buitengewone goeie storm ontwikkelling.. en daar is ook 'n paar kolle oor wes Botswana.
Teen ongeveer 1nmn was Vaaldam op 94.8% maar die invloei na die dam het drasties afgeneem en is die invloei nou onder 1000 k/m/sek/ Die damvlak sal nog toeneem net stadiger. Met die paar storms in die omgewing vanmiddag sal die invloei stabiliseer dus behoort die dam baie naby te kom aan 100% oor die volgende 2-3 dae. Ek is nie 'n hidroloog nie, dit is net my skatting van reën wat geval het en dan DWS se meet van die stand van die dam.
Ek sien geen groot nuus op die weerkant van dinge nie, geniet die aand….
Sien groen kaart, moontlike vure in die Overberg en westelike tuinroete..
Saterdagoggend: 25 Februarie 2017
​Goeie môre almal: Hallo Kenya: Sunny spots in the north-east and south-west otherwise partly cloudy, with cloudy patches in the north-west with a few showers and similar in the extreme south-west.
Lekker koue front wat suid van die land inwig, het die suidelike Skiereiland net so liggies met sy stert geklap, met sowat 0.2 – 0.4mm. Dit was deur die nag, die koue front sit in die George gebied vanoggend. Ek wys so 'n effe kans vir bietjie reën langs die tuinroete, die wind miskien nie so kwaai in George self nie, maar Mosselbaai/Danabaai se kant toe wikkel die wind lekker sterk. Soos die laag van die koue front oos aanskuif so sal die wind toeneem. Daar het sowat 6mm geval in die Colesberg distrik oornag en die band van buie/storms sit nou oor die noord-oostelike dele van die Oos-Kaap. Die bolug, sien kaart, wys nog 'n weste wind versteuring oor die binneland vanmiddag , dus is ek verplig om 'n kans te gee vir buie en donderbuie later vanmiddag oor die binneland en kus van KZN. Ek het so 'n lemmetjie groen kleur ingetrek hier oor PTA na die Botswana grens mens kan dit nie rêrig reën noem nie, maar die feit is dit sement is nat en daar is 0.4mm deur die reënmeter. Dit is na my mening te koel vir goeie ontwikkelling in die noorde, maar sou die son deurbreek en dit word warmer as wat ek tans voorsien kan daar sekerlik een of twee storms ontwikkel. Die reën toestande duur voort oor oos Botswana waar die lug in sirkulasie nog warm en meer tropies is. Daar is 'n paar kolle op die oostelike hoëveld met beperkte sig a.g.v. mis wat gevorm het, ry versigtig.
Lees ook wat ek gisteraand geskryf het t.o.v. die Vaaldam… Die nuutste inligting was gisteraand toe Vaaldam sowat 91.8% vol was… DWS voorspel dat die dam kan 100% bereik vandag, ek sien hulle het waarskuwings uitgereik vir vloedvlakte gebiede onder die dam.. Ek hoop hulle weet dat Vaaldam aansienlik meer water kan stoor as 100% en sou hulle sluise oopmaak dit 1 of 2 op 'n slag sal wees… Onthou, vir die stads Japies is dit 'n lekker rit om te neem, en om te sien, maar daar is boere onder die Vaaldam wat nie hulle mielies of ander gewasse in 'n mini vloed wil sien vergaan nie….. Onthou net, dit is nie ek wat besluit wanneer wat gebeur nie….
Vrydagaand: 24 Februarie 2017
​Goeie naand almal: Hallo Kenya: Big areas over the central parts will be fine overnight, but cloudy patches in the south-west with fairly food rain spots from thunderstorms and showers.
Ek is bietjie laat met my weerstorie vannaand, ek het eers my 6 maande klimaat vooruitsig klaar gemaak vir my kliente. (Vir kliente, as julle teen môreoggend nog nie julle voorspelling gekry het nie, laat weet!!)
Daar het toe wraggies weer storms oor die westelike binneland gevorm en ek het net so vinnig gesien daar was reën in Oudtshoorn, Uniondale het 1mm sover en dan is daar ook 'n paar druppels in die George gebied. 'n Klomp gebiede oor die binneland het ligte reën buie gekry, en dan is daar soos altyd uitsonderings, Belfast staan op 26.6mm en dit reën nog steeds en dan is daar ook 'n mooi 41.4mm tussen Middelburg en Belfast. Graskop het vir 'n slag minder reën gekry en staan op 11.4mm, Sabie doen beter vannaand, daar is al 15.8mm en dit reën nog steeds. Dan is daar ;n string weerstasies wat deur die dag buie gekry het, totale wissel van 1 -13mm en selfs ek in PTA Moot het sowat 2mm gekry deur die dag, maar af as aan.
As julle na die groen kaart kyk sal julle sien die foto wys twee gebiede waar daar moontlik vure kan wees, en die kans is goed dat dit deur weerlig begin is, ek sê nie dit is weerlig nie, dink net dit is dalk 'n faktor. Die koue front wes van die Kaap het opgevou soos wat ek verwag het, maar tog was dit sterk genoeg om die wind noord-wes te maak van vroegoggend af. Met 'n noord-weste wind het die temperature oor die Kaap nie so kwaai geklim as wat ek verwag het nie, maar was nog steeds bloedig warm weg van die kus. Die koue front wig in suid van die land oornag en môre, dit sal ten minste die Kaapse gebiede afkoel maar word vervang met 'n baie sterk suid-weste wind, veral langs die Overberg en Tuinroete kusgebiede, waar daar 'n kans is vir ligte reën langs die kusgebiede…
Dan sit daar 'n mooi kol reën oor noord-oos Botswana met 3.6mm wat ek waarneem by Panda, suid van Danspan.
Die Vaaldam se vlak het verder toegeneem en met nog heelwat water oppad na die dam, behoort die dam môre deur die dag 100% te bereik. Onthou net, Vaaldam het vloedsluise bo-op die damwal, en kan in werklikheid 127% (of 128% hou - Elias behoort te weet) water stoor, dit is dus nie 'n waarborg dat die sluise oopgemaak sal word as die dam 100% bereik nie. Ek sê dit vir die manne en dames wat wil gaan kyk as die dam oorloop, maak eers seker daar is sluise oop voordat jy daar 'n draai gaan maak… anders gaan jy niks sien nie…….
Dit my storie vir nou….
Vrydagoggend: 24 Februarie 2017
​Goeie more almal: Hallo Kenya: Sunny in the north while partly cloudy over the central parts, Cloudy patches this morning in the south-west where there may be an odd light rain patch. The area marked with green has the best chance for showers and the odd storm this afternoon and evening…
​Daar is nog steeds buie en donderbuie daar suid van Kimberley vanoggend, die storms het alreeds gistermiddag ontwikkel en strek vanoggend tot oor die suid-wes Vrystaat. Die grootste deel van die sentrale en noordelike binneland is bewolk vanoggend en daar is oral kolle en strepe reën/buie wat voorkom. Geen groot syfers nie, hier en daar sowat 5-10mm wat deur die nag voorgekom het.. Die beste kol reën vanoggend is net daar wes van Danspan in die noord-ooste van Botswana, maar ek sien Panda op die grens, wys nog nie reën nie. Die reën is egter nou baie naby.
Ja, die volgende koue front vertoon wes van die Kaap maar die een lyk soos al sy boeties en sussies die afgelope paar maande, nie na veel nie. Daar is geen genoeg same koue lug in die stert van die koue front om regtig kop op te tel om behoorlik by die Kaap uit te kom nie, maar na die afgelope paar dae se hitte en vure sal dit ten minste koeler word van môre af. (Saterdag) Onthou dat soos die koue front nader kom vorm daar altyd 'n kuslaag oor die suid-wes Kaap, dus vandag nog warm tot baie warm maar wanneer die kuslaag deur beweeg behoort dit koeler te word teen laatmiddag en daar kan selfs mis vorm oor die kusgebiede. Sonder enige noemenswaardige reën maak dit nie 'n groot verskil op die brand indeks nie, bly dus versigtig en veilig.. Daar is weer 'n weste wind bolug versteuring, sien kaart, dus kan daar weer hittestorms vorm in die westelike binneland, baie dieselfde as wat gister die geval was.
EK sien die manne en dames het nou vanoggend effe afgeskaal op die vlak van die Vaaldam, maar ongeag, dink ek nog steeds die kans is goed dat die dam 100% kan bereik…